gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9349, del 27-05-2022 (2022/4686)

Oferta d'ocupació pública per a l'estabilització de l'ocupació temporal de l'any 2022.
--------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4686


Data del document
:   23-05-2022

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * concurs administratiu

Oferta d'ocupació pública per a l'estabilització de l'ocupació temporal de l'any 2022. [2022/4686]  
Mitjançant el Decret de la regidora delegada de Personal, núm. 2022-1120, de data 23.05.2022, es va aprovar l'oferta d'ocupació pública per a l'estabilització d'ocupació temporal, que compleix les previsions de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, corresponent a les places que a continuació es ressenyen:  
  
Primer  
Aprovar l'oferta d'ocupació pública per a l'estabilització de l'ocupació temporal, amb la següent relació de places i llocs:  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local, i l'article 70.2 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/20369, de 30 d'octubre, es publica l'oferta d'ocupació pública per a l'estabilització d'ocupació temporal de l'Ajuntament de Xàbia, en el butlletí oficial de la comunitat autònoma/butlletí oficial de la província.  
  
Contra aquesta resolució, que posa fi a la via administrativa, pot interposar alternativament o recurs de reposició potestatiu davant l'alcalde, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el jutjat contenciós administratiu en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juny, de la jurisdicció contenciosa administrativa. Si s'optarà per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o se n'haja produït la desestimació per silenci.  
  
Tot això, sens perjudici que es puga interposar qualsevol altre recurs que poguera estimar-se més convenient a dret.  
  
Xàbia, 23 de maig de 2022.- El secretari general: Bernat Osca Fuertes.
Diari Oficial de la Generalitat Valenciana


Sumari del DOGV 9312, del 04-04-2022 (2022/2563)

Informació pública en extracte de la resolució de l'autorització administrativa prèvia i de construcció del centre de transformació al terme municipal de Xàbia. Expedient ATASCT/2021/24/03.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9312

Data del DOGV
:   04-04-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/2563


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública en extracte de la resolució de l'autorització administrativa prèvia i de construcció del centre de transformació al terme municipal de Xàbia. Expedient ATASCT/2021/24/03. [2022/2563]  
I-De Redes Eléctricas Inteligentes, SAU, va sol·licitar l'autorització administrativa prèvia i de construcció, amb data 11.03.2021, núm. registre telemàtic GVRTE/2021/648498, de centre de transformació minibloc de 250 kVA, denominat CT Nou Cap de Sant Antoni, al terme municipal de Xàbia, ATASCT/2021/24/03.  
Amb data 01.03.2022, en expedient ATASCT/2021/24/03, el Servei Territorial d'Indústria, Energia i Mines d'Alacant va dictar resolució d'autorització administrativa prèvia i autorització administrativa de construcció del projecte tècnic d'execució, on s'establia específicament que en l'execució de l'obra de la instal·lació del centre de transformació minibloc de 250 kVA es tindran en compte els condicionants indicats en l'informe d'impacte ambiental de data 18.02.2022 (exp. 157/2021/AIA) de la Direcció General de Qualitat i Educació Ambiental.  
  
La qual cosa es fa pública en extracte, per complir el que s'ha establit en l'article 48 de la Llei 21/2013, de 9 de desembre, d'avaluació ambiental.  
El text complet de la resolució es podrà consultar l'endemà de la seua publicació en la pàgina web de la Conselleria d'Economia Sostenible, Sectors Productius, Comerç i Treball, en l'adreça electrònica següent: http://cindi.gva.es/web/energia/informacion-publica.  
  
  
Alacant, 2 de març de 2022.- La cap del Servei Territorial d'Indústria, Energia i Mines: Rosa María Aragonés Pomares.
Diari Oficial de la Generalitat Valenciana


Sumari del DOGV 9446, del 08-10-2022 (2022/9197)

DECRET 145/2022, de 7 d'octubre, del Consell, pel qual concedeix la distinció honorífica d'Ambaixador de la Comunitat Valenciana a Antonio Miguel Mateu Lahoz.
--------------------------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9197


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 145/2022, de 7 d'octubre, del Consell, pel qual concedeix la distinció honorífica d'Ambaixador de la Comunitat Valenciana a Antonio Miguel Mateu Lahoz. [2022/9197]  
El Consell, mitjançant el Decret 247/2003, de 5 de desembre, va crear la distinció honorífica d'Ambaixador de la Comunitat Valenciana amb la finalitat de reconéixer i premiar la labor d'aquelles persones i entitats que, pel seu especial arrelament amb la Comunitat Valenciana, la seua identificació, exaltació i defensa dels valors d'aquesta, així com per les seues actuacions i manifestacions públiques, hagen contribuït notablement al coneixement, la difusió i la defensa dels interessos generals i peculiars de la Comunitat Valenciana.  
Antonio Miguel Mateu Lahoz, nascut a Algímia d'Alfara en 1977, és un àrbitre de futbol de la Primera Divisió que pertany al Comité d'Àrbitres de la Comunitat Valenciana.  
Va començar a arbitrar l'any 1992, i va anar ascendint per totes les categories fins a arribar a la Primera Divisió en 2008, destacant-se com l'àrbitre que més temporades du en la màxima categoria. A més, és àrbitre internacional de la FIFA des de 2011, ha participat en els Jocs Olímpics i en la Copa Mundial de Futbol, i en 2020-2021 va ser designat àrbitre principal en la final de la UEFA Champions League.  
  
Per això, com a reconeixement a la destacada presència d'un valencià en l'àmbit esportiu nacional i internacional, i a la seua consideració com un dels millors àrbitres d'Espanya i d'Europa, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la distinció honorífica d'Ambaixador de la Comunitat Valenciana a Antonio Miguel Mateu Lahoz.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9300, del 17-03-2022 (2022/2029)

Informació pública del Pla d'acció territorial de l'àrea funcional de Castelló.
-------------------------------------------------------------------------------

### Dades del document

Número de DOGV
:   9300

Data del DOGV
:   17-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2029


Data del document
:   01-02-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Informació pública del Pla d'acció territorial de l'àrea funcional de Castelló. [2022/2029]  
La Direcció General de Política Territorial i Paisatge ha iniciat consulta pública prèvia, de conformitat amb el que es disposa en l'article 51 del text refós de la Llei d'ordenació del territori, urbanisme i paisatge (TRLOTUP), aprovat mitjançant el Decret legislatiu 1/2021, de 18 de juny, del Consell, corresponent al Pla d'acció territorial de l'àrea funcional de Castelló.   
Es podrà consultar en el web d'aquesta conselleria (https://politicaterritorial.gva.es/va/consulta-previa/procesos-abiertos) per un termini de 20 dies hàbils, a comptar des de l'endemà de la publicació en el DOGV, el document elaborat per aquesta direcció general en el qual s'indiquen, de manera succinta, els problemes que es pretenen solucionar amb el pla, la necessitat i oportunitat de la seua aprovació, els objectius del pla i les possibles solucions alternatives. Així mateix, de conformitat amb l'article 6 del TRLOTUP, se sotmet a la participació pública del seu estudi de paisatge, al qual poden accedir en el mateix enllaç anteriorment indicat.  
Les aportacions s'enviaran per correu electrònic a   
planificacion\_spztkflntmf@yjz.fj indicant en l'assumpte «Consulta pública prèvia PAT Castelló » o «Participació pública estudi de paisatge PAT Castelló».   
  
València, 1 de febrer de 2022.- La directora general de Política Territorial i Paisatge: Rosa Pardo Marín.
Diari Oficial de la Generalitat Valenciana


Sumari del DOGV 9327, del 28-04-2022 (2022/3262)

RESOLUCIÓ de 4 d'abril de 2022, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes d'Endocrinologia i Nutrició dependents de la Conselleria de Sanitat Universal i Salut Pública, així com el lloc, data i hora de la prova.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3262


Data del document
:   04-04-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 4 d'abril de 2022, de la directora general de Recursos Humans, per la qual s'aprova la llista definitiva de persones aspirants admeses i excloses en el concurs oposició per a la provisió de vacants de facultatiu o facultativa especialistes d'Endocrinologia i Nutrició dependents de la Conselleria de Sanitat Universal i Salut Pública, així com el lloc, data i hora de la prova. [2022/3262]  
  
De conformitat amb la base 4.2 de la Resolució de 14 d'octubre de 2020, de la directora general de Recursos Humans, per la qual es convoca un concurs oposició per a la provisió de vacants de facultatiu o facultativa especialistes d'Endocrinologia i Nutrició, dependents de la Conselleria de Sanitat Universal i Salut Pública (DOGV 8941, 02.11.2020), una vegada finalitzat el termini d'esmena de defectes d'admissió aquesta Direcció General de Recursos Humans resol aprovar el lloc, la data i l'hora de la prova, així com la llista definitiva de persones aspirants admeses i excloses, que figura en l'annex I.  
  
Lloc: Universitat de València.  
Aulari Sud del Campus dels Tarongers.  
Avinguda dels Tarongers, s/n, 46644 València.  
Data: diumenge, 5 de juny de 2022.  
Hora: 12.00 h.  
Contra la present resolució es podrà interposar els recursos especificats en la base huitena de la convocatòria.  
  
València, 4 d'abril de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9367, del 22-06-2022 (2022/5831)

Extracte de la Resolució de 10 de juny de 2022, de la rectora de la Universitat d'Alacant, per la qual es convoquen els "Premis d'Emprenedoria Blava (Edició 2022)". Càtedra Interuniversitària d'Economia Blava i Promoció del Sector Maritimo Recreatiu.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5831


Data del document
:   10-06-2022

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 10 de juny de 2022, de la rectora de la Universitat d'Alacant, per la qual es convoquen els "Premis d'Emprenedoria Blava (Edició 2022)". Càtedra Interuniversitària d'Economia Blava i Promoció del Sector Maritimo Recreatiu. [2022/5831]  
BDNS(Identif.):634381  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/634381)  
  
Primer. Beneficiaris  
Els i les estudiants de grau o de màster universitari de la Universitat d'Alacant i de la Universitat Miguel Hernández d'Elx matriculats i matriculades en el curs acadèmic 2021-2022 i les persones egressades de les dues Universitats en els dos cursos acadèmics anteriors.  
  
Segon. Objecte  
L'objectiu d'aquesta convocatòria és la concessió, en règim de concurrència competitiva, dels «Premis d'Emprenedoria Blava (Edició 2022)». Càtedra Interuniversitària d'Economia Blava i Promoció del Sector Maritimo Recreatiu.  
  
Tercer. Bases reguladores  
La convocatòria està publicada en la url:  
https://www.boua.ua.es/Acuerdos/DescargarAcuerdo/26749  
  
Quarta. Quantia  
Es concedirà un nombre màxim de 3 premis amb un import màxim total de 2.200,00 € bruts.  
  
Cinquè. Termini de presentació de sol·licituds  
El termini per a sol·licitar l'ajuda s'obrirà a partir de l'endemà de publicar-se en el BOUA fins al 8 de juliol del 2022 a les 23.59 h.  
  
Sisè. Altres dades  
L'assignació dels premis es farà seguint els criteris següents:  
  
Criteri 1. L'originalitat i el caràcter innovador de la idea (màxim 3 punts).  
Criteri 2. La claredat i el rigor en el plantejament i desenvolupament (màxim 4 punts).  
Criteri 3. L'interès i la viabilitat de la proposta (màxim 3 punts).  
  
  
Alacant, 10 de juny de 2022.- La secretaria general (p.d. R 22.12.2020): Esther Algarra Prats.
Diari Oficial de la Generalitat Valenciana


Sumari del DOGV 9406, del 17-08-2022 (2022/7461)

Informació pública d'inici de procediment per a l'aprovació de proposta de reparcel·lació voluntària i sotmetiment a tràmit d'informació pública.
-------------------------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/7461


Data del document
:   01-08-2022

Organisme emissor
:   Ajuntament de Traiguera

Tipus de document
:   Anunci

Descriptors 

:   * Traiguera
    * pla d'urbanisme
    * administració local

Informació pública d'inici de procediment per a l'aprovació de proposta de reparcel·lació voluntària i sotmetiment a tràmit d'informació pública. [2022/7461]  
Mitjançant Resolució d'Alcaldia núm. 262/2022, d'1 d'agost de 2022, s'ha aprovat iniciar procediment per a l'aprovació de proposta de reparcel·lació voluntària, i sotmetre la proposta de reparcel·lació a informació pública durant el termini d'un mes, mitjançant la publicació en el Diari Oficial de la Generalitat Valenciana, en el tauler d'anuncis de l'Ajuntament i en la seu electrònica d'aquest ajuntament. Durant aquest termini podrà ser examinada la documentació de l'expedient, així com presentar les reclamacions que s'estimen procedents.  
  
Es podrà accedir a la documentació completa de l'expedient a través de la Secretaria de l'Ajuntament de Traiguera, i/o a través de la seu electrònica https://traiguera.sedelectronica.es  
  
Traiguera, 1 d'agost de 2022.- L'alcalde: Javier Ferrer Bort.
Diari Oficial de la Generalitat Valenciana


Sumari del DOGV 9293, del 08-03-2022 (2022/1886)

RESOLUCIÓ de 2 de març de 2022, per la qual es fa públic el resultat del concurs per a la provisió de places de professorat contractat doctor, convocades per la Resolució de data 22 de juny de 2021, del Rectorat de la Universitat Jaume I.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1886


Data del document
:   02-03-2022

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 2 de març de 2022, per la qual es fa públic el resultat del concurs per a la provisió de places de professorat contractat doctor, convocades per la Resolució de data 22 de juny de 2021, del Rectorat de la Universitat Jaume I. [2022/1886]  
Vista la proposta formulada per la comissió nomenada per a jutjar el concurs públic per a la provisió de la plaça, i després que la persona proposada haja acreditat que compleix els requisits a què al·ludeix l'article 14.3 del Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I.  
  
Aquest rectorat, d'acord amb les competències conferides per la legislació vigent, resol contractar, en règim laboral amb caràcter indefinit:  
  
Nom Àrea de coneixement Departament  
Emma Dunia Vidal Prades Didàctica de les Ciències Socials Pedagogia i Didàctica de les Ciències Socials, la Llengua i la Literatura  
  
  
  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la recepció d'aquesta notificació, o bé directament interposar recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la recepció de la notificació.  
Tot açò sense perjudici de qualsevol altre recurs o acció que es considere procedent.  
  
Castelló de la Plana, 2 de març de 2022.- La rectora, p. c. d. (R 12.06.2018; DOGV 14.06.2018), el vicerector d'Ordenació Acadèmica i Professorat: José Joaquín Gual Arnau.
Diari Oficial de la Generalitat Valenciana


Sumari del DOGV 9448, del 13-10-2022 (2022/9283)

Informació pública del recurs contenciós administratiu interposat contra el Decret 107/2022, de 5 d'agost, del Consell, pel qual s'estableix l'ordenació i currículum d'Educació Secundària Obligatòria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9448

Data del DOGV
:   13-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9283


Organisme emissor
:   Conselleria d'Educació, Cultura i Esport

Tipus de document
:   Anunci

Informació pública del recurs contenciós administratiu interposat contra el Decret 107/2022, de 5 d'agost, del Consell, pel qual s'estableix l'ordenació i currículum d'Educació Secundària Obligatòria. [2022/9283]  
El Tribunal Superior de Justícia de la Comunitat Valenciana, Sala contenciosa administrativa, Secció quarta, ha reclamat a aquest Centre directiu l'expedient corresponent al procediment següent:  
  
  
Referència: recurs contenciós administratiu, procediment ordinari 4/300/2022.  
Òrgan jurisdiccional: Tribunal Superior de Justícia de la Comunitat Valenciana.  
Recurrents: UGT Serveis Públics  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra el Decret 107/2022, de 5 d'agost, del Consell, pel qual s'estableix l'ordenació i currículum d'Educació Secundària Obligatòria (DOGV 9403, 11.08.22).  
  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en els articles 23.2 i 23.3 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional esmentat.  
Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment del decret recorregut.  
  
València, 7 d'octubre de 2022.- La directora general d'Innovació Educativa i Ordenació: Reis Gallego Perales.